Dedennet gant an nested em eus graet ma mad eus ur meziant e saozneg (Legacy) evit merañ an titouroù dastumet ganin diwar-benn ma hendadoù ha sevel ul lec'hienn web war-lerc'h. Plijet e ven o c'hallout implijout ur meziant e brezhoneg evel just. war dachenn an nested ez eus meur a veziant o kinnig un dibab yezhoù, en o zouez "Cumberland Family Tree". kaset 'm boa ur postel dezhe evit gouzout ha gallout a rafed ouzhpennañ ar brezhoneg d'ar roll yezhoù. Respontet oa bet din douzhtu hag ouzhpennet eo bet an dibab "brezhoneg", din (!) da leuniañ ar roll gerioù. Ur sapre roll me 'lâr deoc'h! marteze e vefen barrek a-walc'h da dreiñ an darn vrasañ eus ar gerioù e brezhoneg (gerioù o tennañ d'an nested zo, anat deoc'h ha se n'eo ket ar pep diasañ da dreiñ ha gerioù o tennañ da vont en-dro ar meziant, ha se zo un afer all).  Setu ma goulennoù: un bennak vefe dedennet gant seurt troidigezh? Un bennak en deus troet ur meziant (pas dre ret unan war an nested,  avat)? Peseurt kudennoù a sav pa reer seurt trevell? Peseurt meziant nested a implijit mar deoc'h dedennet gant an danvez-se?  A wir galon.  Gwenael Emelyanoff  NB: gant "nested" e ran-me da heul Roparz Hemon. Tud all a ra gant "lignez", "kerentiezh", "genealogiezh" (benel pe c'hourel e vefe ar ger-mañ?)